Internetda Samsung’ning eng arzon smartfoni surati paydo bo‘ldi

Evan Blass ismli taniqli insayder Samsung’ning hamyonbop yangi smartfoni suratlari bilan bo‘lishdi. Galaxy A01 Core nomini olgan smartfon plastik korpusga ega bo‘lib, to‘q ko‘k va qizil rangda ishlab chiqariladi.

Smartfonga zamonaviy o‘lchovlar bo‘yicha unchalik katta bo‘lmagan displey — HD+ sifatni qo‘llab-quvvatlovchi 5,14 dyuyumli ekran o‘rnatilgan. Qurilmada barmoq izi skaneri yo‘q, bu esa smartfon narxining arzonlashishiga olib kelgan. Shuningdek, tejamkorlik maqsadida smartfonga bitta kamera o‘rnatilgan.
Galaxy A01 Core MT6739WW protsessori va 1 gigabayt tezkor xotira yordamida ishlaydi. MicroSD uchun alohida slot mavjud emas. Shunga qaramay, smartfonga zamonaviy Android 10 operatsion tizimi o‘rnatilgan.
Hozircha qurilmaga o‘rnatiladigan akkumulyator sig‘imi haqida ham ma’lumot yo‘q.
 Samsung Galaxy Fold 2 qanday dizaynga ega bo‘lishi ma’lum qilindi